भारतीय अंतरिक्ष अनुसंधान संगठन (ISRO) अध्यक्ष के सिवन ने पहले ही कहा था कि विक्रम लैंडर का आखिरी चरण ठीक नहीं रहा, इस वजह से विक्रम से हमारा संपर्क टूट गया। हालांकि, उन्होंने कहा था कि 'उम्मीद की किरण अभी बची हुई है और अगले 14 दिनों तक हम विक्रम से संपर्क स्थापित करने की कोशिश करेंगे।' हालांकि, संपर्क तो अभी स्थापित नहीं हुआ है लेकिन ऑर्बिटर द्वारा भेजी गई तस्वीर से लैंडर विक्रम का पता चल गया है।